Kim Fupz Aakeson

Kim Fupz Aakeson (født 12. september 1958 i København) er en dansk forfatter og har også virket inden for mange andre lignende erhverv. Han debuterede i 1984 med børnebogen Hvem vover at vække guderne, men har siden skrevet både noveller og romaner foruden børnebøger, ofte i samarbejde med illustratoren Cato Thau-Jensen. Tidligere i 1982 debuterede han som tegneserietegner med albummet Gå løs på livet. Han tog afgang fra filmskolens manuslinje i 1996, og har siden skrevet både novelle- og spillefilm. Tidligere har Fupz Aakeson været freelance illustrator for diverse aviser. Han har også været dramatiker på bl.a. Aalborg Teater og Radioteatret.

Karriere 
Kim Fupz Aakeson blev født i 1958 på Vesterbro i København og voksede op i Hvidovre og Albertslund. Efter studentereksamen ved Vallensbæk Gymnasium i 1977 boede Fupz Aakeson 16 måneder i Pakistan udsendt af Tvinds Rejsende Højskole. I begyndelsen af 1980’erne var han freelance illustrator for danske aviser og tidsskrifter. Hans første udgivelse i eget navn var tegneseriealbummet ”Gå løs på livet” fra 1982, mens han to år senere udgav sin første børnebog: ”Hvem vover at vække guderne?”. I 1996 afsluttede Fupz Aakeson sin uddannelse som manuskriptforfatter ved Den Danske Filmskole og har siden leveret manuskripter til både spillefilm, kortfilm, radiospil og teaterstykker.

Kim Fupz Aakeson havde en stærk tvivl om hvordan hans fremtid skulle se ud. Efter folkeskolen tog han en HF i 1977, som han ikke rigtig kunne lide, fordi der var mere med at sidde og læse osv. Han klarede sig igennem dette. Og så var han på en rejse til Afghanistan, som ikke var så vellykket, men det åbnede for en masse muligheder, og han opdagede at der var andre ting end at læse og studere. Herefter fik han ideen at male malerier, lave lokalradio, tegne tegneserier og var med i et band med percussion.  Der var nogen der opdagede hans tegneserier, og de kom med i aviser. Men han tjente ingen penge på det. Herefter blev han tilbudt at få penge fra en anden avis, hvor han skulle lave billeder til ”kedelige” artikler. Det stoppede han med, og han begyndte at lave billedbøger til små børn. Det gik godt men han fokuserede mere på tekstdelen nu. Og så blev han forfatter.

Efter at have skrevet små avisstriber i et længere stykke tid, faldt han over børnebøgerne. Selv om han intet vidste om børn, eller havde nogle specielle interesser for dem, valgte han at skrive bøger for børn. Han skrev en del alene, andre i samarbejde med Eva Eriksson – blandt andet Så blev farfar et spøgelse fra 2004. Men som han skrev historierne, tegnede han færre tegninger og skrev flere ord, og til sidst havde han skrevet sin første roman. Kim Fupz Aakeson er efterhånden blevet en mindre berømthed i Danmark. Han har leveret manuskripter til en række af nyere dansk films største succeser, heriblandt ”Den Eneste Ene”, Okay og Prag, mens han som forfatter har opnået stor succes med sine børnebøger, heriblandt billedbøgerne om Vitello. Et hurtigt syn på Fupz Aakesons imponerende bibliografi afslører, at han ikke blot er en af Danmarks mest produktive forfattere, men også dækker stort set samtlige genrer: han har gennem de seneste 30 år udgivet bl.a. romaner, novellesamlinger, tegneserier, skuespil og genrekrydsende bøger.

Kim Fupz Aakeson debuterede med sin første roman for voksne, ”Min Laslo”, i 1993 og har siden udgivet yderligere syv romaner og fire novellesamlinger.

I 1990 modtog Kim Aakeson kulturministeriets børnepris.

Kim Fupz Aakeson skriver ofte uden mange følelser og tillægsord. Han beskriver meget filmisk, hvor man ikke kan gå ind i karakterernes tanker og følelser. Skrivestilen kan man også kalde minimalistisk - eller "show it - don't tell it". Ved at beskrive personernes handlinger, må læseren selv regne ud, hvad der sker tankemæssigt i karakterne.

Kim Fupz Aakeson, som oprindeligt hed Fobian til mellemnavn, blev i 2005 skilt fra sin hustru efter 20 år. Han har tidligere boet på Christiania, men bor i dag på Østerbro med filminstruktøren Pernille Fischer Christensen, hendes søn og deres fælles datter. Kim Fupz Aakeson finder sine tematikker i almene menneskers til tider mangelfulde kommunikation. Der findes nærmest ikke vellykket kommunikation mellem Kim Fupz Aakesons romanpersoner, hvis samtaler altid er sært uforløste. Kim Fupz Aakeson forklarer selv: "Jeg oplever virkelig meget ukommunikation, at det virkelig er rigtig svært at nå hinanden, forstå hinanden, at der er mange scener mellem mennesker, hvor vi hver især prøver at komme til med vores eget og overhører det den anden byder ind med og i den fiktive verden elsker jeg den slags, det usagte, det uforløste, der hvor man tænker på alt det, der ikke er der."

Bibliografi 

 1982 Gå løs på livet (tegneserie)
 1984 Hvem vover at vække guderne?
 1984 General von Falderalala (den grusomme)
 1984 Langt ud af halsen!! (tegneseriealbum)
 1985 Tillykke Hr. Struganof
 1985 Da Theodor Thomsen fik vinger
 1985 Nissen der ville være berømt
 1987 Kys! (tegneseriealbum)
 1988 Poeten fra Vanløse
 1988 Didriksen detektiverne
 1988 Hr. Wilders stjerne
 1989 Verdens grimmeste pige
 1989 Op og stå (tegneseriealbum)
 1990 Stor og stærk
 1990 Dengang min onkel Kulle blev skør
 1991 Pip og papegøje
 1991 Englebarnet
 1992 Sallies historier
 1992 De Gale roman som foregår i år 2010 hvor en virus har gjort de fleste danskere over 25 år sindssyge.
 1993 Min Laslo
 1993 En helt anden historie
 1994 Svendman
 1994 Lyden af Eva
 1995 Og så er det godnat!
 1995 "Hunden"
 1996 Stakkels konge
 1996 Dyrekredsen
 1996 Prinsessen der altid havde ret
 1996 Jomfruen
 1998 Læseren
 1998 Alting og Ulla Vilstrup
 1998 Mor
 1999 Pigen der krøb
 1999 Da Gud fik en hobby
 1999 Min uartige mund
 1999 Rokketand
 1999 Popmusik
 1999 Fandens Far!
 2000 Poulsens pirater
 2001 Party
 2001 Den grusomme jæger
 2001 Drengen der lå i sin seng mens hans far og damefrisøren så på
 2002 Mellemvægt
 2002 Miraklernes tid
 2002 Endnu flere helt andre historier
 2002 Tennis
 2002 Manden og damen og noget i maven 2003 X 2003 En helt anden historie og andre historier 2003 Kollision 2003 Min onkel og min onkels nye hund 2003 Ordbog 2003 Tante T 2004 Pigen der fik rigtig mange søskende 2004 En pige en løve en storvildtjæger 2002 Tennis 2004 Farmanden 2004 Den legetøjsløse stakkel 2004 Så blev Farfar et spøgelse 2005 Cowboy cowboy 2005 Anden omgang (novellesamling)
 2006 Kommando Villavej 2006 En historie om vokseværk 2006 Damen der elskede sin dreng 2006 Den store Fupz 2006 Engelbrecht H og den sidste chance 2007 Læreplads 2007 Verdens uartigste dreng 2007 Pigen der skulle vælge 2007 Tilløb 2007 Derfor prutter man 2008 Vitello vil have en far 2008 Vitello ridser en bil 2008 Vitello graver et hul 2008 Vitello ønsker sig en hund 2009 Jonna er 54 2009 Vitello møder Gud 2010 Vitello bygger en monsterfælde 2010 Vitello napper en kat 2010 Vitello skal have en papfar 2010 Gerningsmænd 2011 Babyen der ikke ville ud 2011 Jeg begyndte sådan set bare at gå (novellesamling)
 2011 Paradis 2011 I love you Danmark 2013 Jeg Er William 2016 Berørte Kathrine 2018 Bådens navn roman om livet og kærligheden.
 2021 Barnets bibel Filmmanuskripter 
 1999 Den eneste ene 2000 Mirakel 2002 Okay 2002 Små ulykker 2003 Se til venstre, der er en svensker 2004 Forbrydelser (m. Annette K. Olesen)
 2004 Lad de små børn... 2005 Anklaget 2005 Den nye lejer
 2005 Kinamand
 2005 Store planer
 2006 Prag (m. Ole Christian Madsen)
 2006 Rene hjerter (baseret på Alting og Ulla Vilstrup)
 2010 En ganske rar mand
 2011 Søndag
 2013 Someone You love
 2017 Jeg er William
 2018 Vitello
 2021 Utmark

Hæder 
 1990 Kulturministeriets Børnebogspris
 1992 Dansk vinder i nordisk konkurrence om bedste ungdomsroman
 1992 Boghandlermedhjælperforeningens Børnebogspris
 1994 Peder Jensen Kjærgaard og Hustrus Legat
 1997 Statens Kunstfond. Arbejdslegat
 1998 Statens Kunstfond. 3 årigt Arbejdslegat
 1998 Zilveren Zoenen, Holland
 1999 Børnebibliotekarernes Kulturpris
 1999 Canal+ prisen for bedste danske filmmanuskript
 2000 Forlaget Carlsens Børnebogspris (sammen med Cato Thau-Jensen)
 2000 Danmarks Skolebibliotekarforenings Børnebogspris
 2000 Robert for bedste danske filmmanuskript
 2000 Danmarks Skolebibliotekarers Børnebogspris
 2002 Ingmar Bergmans Rejseleget
 2002 Allen-Prisen
 2002 Statens Kunstfond. Arbejdslegat
 2003 Æres-Bodil for sit bidrag til dansk film.(Sammen med kollegerne Anders Thomas Jensen og Mogens Rukow)
 2009 Silas-Prisen
 2010 Gyldendals Børnebogspris
 2011 Kulturministeriets Børnebogspris
 2014 Orla-prisen (med Niels Bo Bojesen)

Referencer

Eksterne henvisninger 
 
 
 Kim Fupz Aakeson på Forfatterweb.dk

Børnebogsforfattere fra Danmark
Personer fra København
Personer i Kraks Blå Bog
Dramatikere fra Danmark
Illustratorer fra Danmark
Dansksprogede forfattere fra Danmark
Modtagere af BMF's børnebogspris
Modtagere af Børnebibliotekarernes Kulturpris
Modtagere af Kulturministeriets Børnebogspris
Modtagere af Orla-prisen
Modtagere af Pråsprisen